OpenLLM-France/wikimedia huggingface dataset:
# Paradoxa de Banach-Tarski

La paradoxa de Banach-Tarski és en realitat un teorema (en ZFC) que afirma que és possible dividir una esfera (plena) de radi 1 en vuit parts disjuntes dos a dos, de manera que, aplicant moviments oportuns a cinc d'elles, obtinguem nous conjunts que constitueixin una partició d'una esfera (plena) de radi 1, i passi el mateix amb les tres parts restants.
En paraules més senzilles, se suposa que és possible fabricar un trencaclosques tridimensional d'un total de vuit peces, les quals, combinades d'una determinada manera, formarien una esfera completa i plena (sense forats) i, combinades d'una altra manera, formarien dues esferes farcides (sense forats) del mateix radi que la primera.
El teorema de Banach-Tarski rep el nom de paradoxa perquè contradiu la nostra intuïció geomètrica bàsica. Les operacions bàsiques que es realitzen preserven el volum sempre que els fragments siguin mesurables, però precisament les vuit parts citades en el teorema són conjunts no mesurables. La construcció d'aquests conjunts fa ús de l'axioma d'elecció per a realitzar una quantitat no numerable d'eleccions arbitràries.

## Notes i referències

* 1 2 3 Ivorra, Carlos. «La paradoxa de Banach-Tarski» (en castellà). Universitat de València.
# Paraula (desambiguació)

«Paraula» té aquests significats:

## Arts

* La paraula, pel·lícula danesa de 1955
* Paraula és paraula, drama d'Eduar Vidal i de Valenciano de 1868

## Dret

* Paraula: prometença verbal

## Informàtica

* paraula: una cadena finita de bits que són manejats com un conjunt
* Reconeixement de paraules clau: part de la intel·ligència artificial

## Lingüística

* Paraula plana: mot amb accent tònic en la penúltima síl·laba
* Paraula aguda: mot amb accent tònic en la última síl·laba
* Paraula esdrúixola: mot amb accent tònic en l'antepenúltima síl·laba
* paraula composta: paraula feta en ajuntar dos o més lexemes

## Publicacions

* La Paraula Cristiana (1925-1936) revista d'inspiració cristiana
* Nostra Paraula: revista d'inspiració comunista de Palma

## Religió

* La Paraula Cristiana: associació valenciana
* Set Paraules: les set últimes frases de Jesús de Natzaret
# Paraula parlada

La paraula parlada (en anglès, spoken word) és una recitació a sobre d'un escenari, que pot ser competitiva, com el hip-hop, de qui n'és un estil paral·lel, però que es diferencia d'aquest en que no té cap base musical.
Ha existit al llarg de la història a tot arreu del món, amb estils més o menys diferenciats, usant la improvisació i la rima per a diversos fins, de poètics a polítics, no necessàriament excloents. A l'Àfrica és més freqüent que estigui acompanyat de percussió. A la cultura occidental contemporània, va posar-se molt de moda al postmodernisme dels anys 20 del segle xx, quan es va contagiar de ritmes de jazz a Nova York, i especialment a partir de la generació beat. Alguns dels autors-intèrprets més populars són John Cage, Patty Smith, Serge Gainsbourg, Lydia Lunch, Leonard Cohen, Madonna, Laurie Anderson, Jim Morrison, Jamika Ajalon, Anne Clark i Kate Tempest
A Santa Coloma de Gramenet se celebra cada octubre el Festival de poesia i performance Spoken Word de Santa Coloma i a Barcelona és un dels gèneres que es presenta al Kosmopolis del CCCB. Nach, que treballa en castellà, és prou reconegut al País Valencià. En català, Lluís Cabrera n'ha fet algunes incursions.

## Vegeu també

* Glosa
* Slam

## Referències

* ↑ Dídac P. Lagarriga, Afroresistències, afroressonàncies, editorial oozebap, 2006. ISBN 9788460956327 (català)
# Park City (Utah)

Park City és una població dels Estats Units a l'estat de Utah. Segons el cens del 2000 tenia 7.731 habitants.
La ciutat, Park City, va ser colonitzada per Parley Pratt després que va explorar l'àrea amb colons mormons en 1848. Durant la dècada de 1860, Patrick Connor va descobrir plata, que atrau grans multituds dels miners. La Primera Guerra Mundial i la Gran Depressió van devastar la indústria minera, el que va obligar els residents a trobar una nova indústria. Com a resultat, els miners van llançar la idea d'obrir una estació d'esquí. Ara, gràcies a l'esquí, Park City és una de les ciutats turístiques més animades del país.

## Demografia

Segons el cens del 2000, Park City tenia 7.371 habitants, 2.705 habitatges, i 1.687 famílies. La densitat de població era de 301,8 habitants per km².
Dels 2.705 habitatges en un 32,2% hi vivien nens de menys de 18 anys, en un 51,9% hi vivien parelles casades, en un 7,2% dones solteres, i en un 37,6% no eren unitats familiars. En el 21,4% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,11.
Per edats la població es repartia de la següent manera: un 23,3% tenia menys de 18 anys, un 11,4% entre 18 i 24, un 35,1% entre 25 i 44, un 25,6% de 45 a 60 i un 4,6% 65 anys o més.
L'edat mediana era de 33 anys. Per cada 100 dones de 18 o més anys hi havia 118,9 homes.
La renda mediana per habitatge era de 65.800 $ i la renda mediana per família de 77.137 $. Els homes tenien una renda mediana de 40.032 $ mentre que les dones 26.341 $. La renda per capita de la població era de 45.164 $. Entorn del 5,3% de les famílies i el 10% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Park City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Park City». American Fact Finder. Oficina del Cens dels Estats Units, 12-01-2010.
# Parmaturus melanobranchus

Parmaturus melanobranchus és una espècie de peix de la família dels esciliorrínids i de l'ordre dels carcariniformes.

## Morfologia

* Les femelles poden assolir 85 cm de longitud total.

## Reproducció

És ovípar.

## Hàbitat

És un peix marí que viu entre 540-810 m de fondària.

## Distribució geogràfica

Es troba al Mar de la Xina Meridional.

## Referències

* 1 2 3 FishBase (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Enllaços externs

* AQUATAB
# Parròquia de Bārta

La Parròquia de Bārta (en letó: Bārtas pagasts) és una unitat administrativa del municipi de Grobiņa, al sud de Letònia. Abans de la reforma territorial administrativa de l'any 2009 pertanyia al raion de Liepaja.

## Pobles, viles i assentaments

* Bārta (centre parroquial)
* Krūte
* Ķīburi
* Plosti
* Sūnuciems

## Vegeu també

* Organització territorial de Letònia
* Localitats de Letònia
# Parròquia de Dunalka

La Parròquia de Dunalka (en letó: Dunalkas pagasts) és una unitat administrativa del municipi de Durbe, al sud de Letònia. Abans de la reforma territorial administrativa de l'any 2009 pertanyia al raion de Liepaja. Es troba a 180 km de la capital Riga.

## Pobles, viles i assentaments

* Dunalka (centre parroquial)
* Dunalkas skola
* Dupļi
* Rāva

## Hidrografia
### Rius

* Durbe
* Lāņupe

### Llacs

* Llac Durbes
* Estany Dunalkas
* Estany Mēra
* Estany Tuņņu
* Estany Bērza

## Vegeu també

* Organització territorial de Letònia
* Localitats de Letònia
# Magny-la-Fosse

Magny-la-Fosse és un municipi francès situat al departament de l'Aisne i a la regió dels Alts de França. L'any 2007 tenia 131 habitants.

## Demografia
### Població

El 2007 la població de fet de Magny-la-Fosse era de 131 persones. Hi havia 44 famílies de les quals 12 eren unipersonals (12 dones vivint soles i 12 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 49 eren l'habitatge principal de la família, 1 era una segona residència i 3 estaven desocupats. 50 eren cases i 2 eren apartaments. Dels 49 habitatges principals, 39 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 7 tenien tres cambres, 13 en tenien quatre i 28 en tenien cinc o més. 38 habitatges disposaven pel capbaix d'una plaça de pàrquing. A 20 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Magny-la-Fosse el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 12 |
| 0 | 55 a 59 | 0 |
| 4 | 50 a 54 | 0 |
| 8 | 45 a 49 | 16 |
| 8 | 40 a 44 | 4 |
| 8 | 35 a 39 | 8 |
| 8 | 30 a 34 | 0 |
| 0 | 25 a 29 | 4 |
| 4 | 20 a 24 | 12 |
| 4 | 15 a 19 | 8 |
| 8 | 10 a 14 | 4 |
| 0 | 5 a 9 | 12 |
| 0 | 0 a 4 | 4 |

## Economia

El 2007 la població en edat de treballar era de 92 persones, 69 eren actives i 23 eren inactives. De les 69 persones actives 60 estaven ocupades (33 homes i 27 dones) i 9 estaven aturades (2 homes i 7 dones). De les 23 persones inactives 7 estaven jubilades, 7 estaven estudiant i 9 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa de transport.
L'any 2000 a Magny-la-Fosse hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Magny-la-Fosse a l'INSEE.
* Évolution et structure de la population Fitxa amb el detall de dades de Magny-la-Fosse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Thayetmyo

Thayetmyo (birmà သရက်မြို့) és una ciutat i municipalitat de Birmània, capital del districte de Thayet o Thayetmyo i del township de Thayetmyo, a la divisió de Magwe, situada a la riba dreta de l'Irauadi a 19° 19′ N, 95° 11′ E﻿ / ﻿19.317°N,95.183°E﻿ / 19.317; 95.183 oposada a Allanmyo a l'altre costat del riu. Just a uns 17 km al nord hi havia el límit entre l'Alta i la Baixa Birmània. El seu nom voldria dir "Ciutat del Mango" (thayet = mango) o bé "Ciutat de la matança" (tha-yet-myo on tha-yet = matança, i myo = ciutat) perquè un antic rei hauria fet matar als seus fills en aquesta població per evitar la seva rebel·lió quan fossin grans. La població el 1979 era de 87.600 habitants i el 2008 de 98.185 habitants.
La ciutat hauria estat fundada ver 1306 per un fill del darrer rei de Pagan Sawhnit o Sawmunnit. Una de les pagodes locals (Shwemoktaw) és considerada erigida per Asoka tot i que probablement no és cert i tampoc té cap relíquia ni antiguitat. El 1853 quan va passar als britànics només tenia 200 o 300 cases (menys de 2000 habitants) però va esdevenir estació militar (1854) i va créixer ràpidament. El 1870 fou declarada capital de districte. Als darrers anys del segle xix va tenir una lleu baixada passant de 17.101 el 1891 a 15.824 el 1901, segurament degut a la reducció de la guarnició. La municipalitat es va formar el 1887.

## Referències

* Thayetmyo maps and statistics
* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Narcissus moschatus

Narcissus moschatus és una espècie de planta bulbosa que pertany a la família de les amaril·lidàcies (Amaryllidaceae).

## Descripció

Narcissus moschatus és una planta bulbosa de narcisos clàssics, de fins a 20 cm d'alçada i amb fulles lineals verdes. Les seves flors són grans flors de color crema, i amb les flors caigudes. Probablement originària del sud de França o el nord d'Espanya. Té els pètals inclinats cap endavant en gran part paral·lels a la corona en forma de trompeta. L'època de floració va de febrer a juny.

## Distribució i hàbitat

Narcissus moschatus És originària del nord d'Espanya als Pirineus i la serralada Cantàbrica. I habita en prats humits i al costat dels boscos.

## Taxonomia

Narcissus moschatus va ser descrita per L. i publicat a Sp. Pl. ed. 2: 415, a l'any 1762.

### Etimologia

Narcissus nom genèric que fa referència del jove narcisista de la mitologia grega Νάρκισσος (Narkissos) fill del déu riu Cefís i de la nimfa Liríope; que es distingia per la seva bellesa.
El nom deriva de la paraula grega: ναρκὰο, narkào (= narcòtic) i es refereix a l'olor penetrant i embriagant de les flors d'algunes espècies (alguns sostenen que la paraula deriva de la paraula persa نرگس i que es pronuncia Nargis, que indica que aquesta planta és embriagadora).
moschatus: epítet llatí que significa "amb olor de mesc.

### Sinonímia

* Ajax moschatus (L.) Haw., Suppl. Pl. Succ.: 118 (1819).
* Moskerion moschatum (L.) Raf., Fl. Tellur. 4: 21 (1838).
* Ajax patulus Salisb., Gen. Pl.: 99 (1866), nom. superfl.
* Narcissus pseudonarcissus var. moschatus (L.) Baker, Gard. Chron. 1869: 529 (1869).
* Narcissus pseudonarcissus subsp. moschatus (L.) Baker, Handb. Amaryll.: 4 (1888).

## Vegeu també

* Característiques de les amaril·lidàcies

## Referències

* ↑ «"Narcissus moschatus (13)"». The Royal Horticultural Society. [Consulta: 13 octubre 2022].
* ↑ «Narcissus moschatus» (en anglès). PacificBulbSociety. [Consulta: 13 octubre 2022].
* ↑ «"Narcissus pseudonarcissus subsp. moschatus"». Associació Flora Catalana, 2018. [Consulta: 13 octubre 2022].
* ↑ «"Narcissus moschatus L."» (en castellà). Flora silvestre. [Consulta: 13 octubre 2022].
* ↑ «Narcissus moschatus». The Royal Botanic Gardens, Kew. [Consulta: 12 octubre 2022].
* ↑ «California Plant Names: Latin and Greek Meanings and Derivations | A Dictionary of Botanical and Biographical Etymology» (en anglès). Michael L. Charters. [Consulta: 13 octubre 2022].
* ↑ «Sinònims de Narcissus moschatus». Royal Botanic Gardens, Kew. [Consulta: 13 octubre 2022].
# Dècada del 700

La dècada del 700 comprèn el període que va des de l'1 de gener del 700 fins al 31 de desembre del 709.

## Esdeveniments

* Apogeu de la cultura zapoteca
* S'inventa la porcellana

## Personatges destacats

* Justinià II
* Li Po, poeta xinès
# Nou Partit Socialdemòcrata

El Nou Partit Socialdemòcrata (macedònic Нова социјалдемократска Партија, Nova socijaldemokratska partija, NSDP) és un partit polític de Macedònia del Nord de centreesquerra i socialdemòcrata. Va sorgir el 2005 com a escissió de la Unió Socialdemòcrata de Macedònia i el seu fundador i cap fou Tito Petkovski. A les eleccions legislatives macedònies de 2006 va obtenir 56.624 vots (6,4%) i 7 escons. El 2007 patí la defecció de Jagnula Kunovska, qui deixà el partit per a unir-se al VMRO-DPMNE. A les eleccions legislatives macedònies de 2008 formà coalició amb la Unió Socialdemòcrata de Macedònia.
# Santa Grata de Senterada

Santa Grata de Senterada, o Santa Maria de Santa Grata, fou un monestir preromànic i romànic del poble de Senterada, a la comarca del Pallars Jussà.
Està situada al costat septentrional de l'església parroquial de Santa Maria de Gràcia de Senterada, a la primera cantonada del carreró que comença al costat de l'absis de la parroquial i arrenca poble amunt.
La capella, en el seu estat actual, és moderna, però a les seves mateixes parets, i altres parets de l'entorn, s'observen filades de pedres de clar caràcter medieval.

## Bibliografia

* CASES I LOSCOS, Maria-Lluïsa i ROIG I DEULOFEU, Albert. "Sant Aventí de Cérvoles (abans Santa Maria o Santa Eulàlia)", a El Pallars. Barcelona, Enciclopèdia Catalana, 1993 (Catalunya romànica, XV). ISBN 84-7739-566-7
* CASTILLÓ, Arcadi i LLORET, T. "Senterada", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9.

## Enllaços externs

* Institut Cartogràfic de Catalunya
# Narcissus hispanicus subsp. eugeniae

Narcissus hispanicus subsp. eugeniae és una planta amb flor, és una subespècie de Narcissus hispanicusdel gènere Narcís, de la família de les amaril·lidàcies (Amaryllidaceae).

## Descripció

Narcissus hispanicus subsp. eugeniae té una altura de 6 a 40 cm. Les sevesflors de color groc viu, de vegades amb els tèpals de groc pàl·lid a blanquinosos. La seva floració es produeix entre febrer a abril.

## Distribució i hàbitat

Narcissus hispanicus subsp. eugeniae és un endemisme ibèric i està estès per gran part de la zona central de la Península Ibèrica (Sistemes Ibèric i Central, muntanyes de Toledo i serres limítrofes i nord i centre de Portugal).
Al seu hàbitat, creix entre els 500 a 1850 m d'altitud i ceeix principalment als prats higròfils de muntanya, als herbassars que es formen a les vores de rierols, a les jonqueres i a les praderies humides que temporalment es poden inundar; també apareix a les orles herbàcies de diferents boscos caducifolis (bedolls, verns, rebolls) i, ocasionalment a les lleixes dels roquissars. Indiferent al substrat, es desenvolupa en llocs de sòls entollats o molt humits, principalment els de textura argilosa o rocosa i en exposicions d'assolellades a ombrejades. Sovint creix en associació amb Erica erigena.
Està amenaçada per la pèrdua d'hàbitat.

## Taxonomia

Narcissus hispanicus subsp. eugeniae va ser descrita per (Fern.Casas) M.Salmon i publicat a Gen. Narcissus: 261, a l'any 2017.

### Citologia

El nombre de cromosomes de Narcissus pseudonarcissus subsp. portensis (Fam. Amaryllidaceae) i tàxons infraespecífics: Narcissus confusus Pugsley: n=14; 2n=28

### Etimologia

Narcissus nom genèric que fa referència del jove narcisista de la mitologia grega Νάρκισσος (Narkissos) fill del déu riu Cefís i de la nimfa Liríope; que es distingia per la seva bellesa.
El nom deriva de la paraula grega: ναρκὰο, narkào (= narcòtic) i es refereix a l'olor penetrant i embriagant de les flors d'algunes espècies (alguns sostenen que la paraula deriva de la paraula persa نرگس i que es pronuncia Nargis, que indica que aquesta planta és embriagadora).
hispanicus: epítet geogràfic que al·ludeix a la seva localització a Hispània.
subsp. eugeniae: epítet

### Sinonimia

* Narcissus eugeniae Fern.Casas, Fontqueria 1: 11 (1982).
* Narcissus pseudonarcissus subsp. eugeniae (Fern.Casas) Fern.Casas, Fontqueria 4: 27 (1983), no basionym date.

## Referències

* ↑ «Narcissus confusus». Flora Vascular de Andalucía. [Consulta: 29 setembre 2022].
* 1 2 3 «Narcissus pseudonarcissus subsp. portensis», 15-04-2018. [Consulta: 26 setembre 2022].
* ↑ «Narcissus hispanicus subsp. eugeniae». Tropicos. [Consulta: 29 setembre 2022].
* ↑ Estudios citogenéticos y evolutivos en poblaciones españolas del género Narcissus. Sañudo, A. (1984) Anales Jard. Bot. Madrid 40(2): 361-367
* ↑ «Sinònims de Narcissus hispanicus subsp. eugeniae». Royal Botanic Gardens, Kew. [Consulta: 29 setembre 2022].
# Mòmia (desambiguació)

«Mòmia, La mòmia o The Mummy» té aquests significats:
* Antropologia: Mòmia, cadàver conservat que no està en estat de descomposició; vegeu Categoria:Mòmies.
* Cinema:
** The Mummy (pel·lícula de 1911), curtmetratge mut estatunidenc d'autor desconegut.
** The Mummy (pel·lícula de 1932), pel·lícula estatunidenca dirigida per Karl Freund.
** La mòmia (pel·lícula de 1959) (títol original: The Mummy), pel·lícula britànica dirigida per Terence Fisher.
** The Mummy, títol internacional de Al-Mummia, pel·lícula egípcia de 1969 dirigida per Shadi Abdel Salam.
** The Mummy (pel·lícula de 1999), pel·lícula estatunidenca dirigida per Stephen Sommers, remake de la de 1932.
** The Mummy Returns, pel·lícula estatunidenca de 2001 dirigida per Stephen Sommers, seqüela de la de 1999.
** The Mummy III (títol en català: La mòmia: La tomba de l'emperador drac), pel·lícula de 2008 dirigida per Rob Cohen, seqüela de la de 1999.
** The Mummy (pel·lícula de 2017), pel·lícula estatunidenca dirigida per Alex Kurtzman, remake de la de 1932 i reboot de la de 1999.
** Mòmies (pel·lícula) (títol original: Momias), pel·lícula espanyola d'animació de 2023 dirigida per Juan Jesús García Galocha.
* Televisió: The Mummy (sèrie de televisió), sèrie estatunidenca d'animació de 2001.
* Toponímia: La Mòmia (Montserrat), agulla amb una figura antropomòrfica del massís de Montserrat.
# News International

News International Ltd és una empresa britànica de mitjans impresos, propietat de la News Corporation de Rupert Murdoch. Fins al juny de 2002, s'anomenava News International plc.
Els títols essencials de la companyia són publicats per tres filials, Times Newspapers Ltd, News Group Newspapers i NI Free Newspapers Limited. Aquests diaris van ser escrits fins a l'any 2010 en un lloc gran a Wapping, a l'est de Londres, prop de Tower Hill, que li va valer el sobrenom de «Fortalesa de Wapping», després d'una disputa feroç amb el sindicat a què la mà d'obra havia pertangut prèviament. La impressió dels diaris ara es realitza en Broxbourne, Knowsley i Lanarkshire (la premsa rotativa més gran i més ràpida al món).
Entre 1987 i 1995, News International, a través de la seva filial News (UK) Ltd, va tenir la propietat de Today, el primer diari nacional del Regne Unit imprès en color. Tots els diaris de News International (amb l'excepció de The London Paper, llançat el 2006) van ser fundades per altres propietaris, en alguns casos centenars d'anys enrere.
L'octubre de 2005, News International va vendre TSL Education, editors del Times Educational Supplemen i altres títols educatius, per 235£ milions. The Times Literary Supplement, que anteriorment formava part de TSL Education, ha estat retinguda per News International, com a part d'aquest acord. Darwin Ltd, que s'havia fet càrrec de l'empresa, va continuar produint el mateix producte.
Tower Hamlets ha donat permís per a la remodelació de l'edifici principal de la News International a Wapping. El complex donarà lloc per primera vegada a una seu conjunta per a News International, HarperCollins, Dow Jones, Fox i negocis relacionats, i ajudarà a regenerar el barri de Wapping.
El seu principal competidor és l'Associated Newspapers, que al seu torn és propietat de Daily Mail i General Trust.

## Referències

* 1 2 «The Times Online Style Guide» (en anglès). Arxivat de l'original el 2007-04-07. [Consulta: 16 juliol 2011].
* ↑ Timms, Dominic. «Fortress Wapping: a history» (en anglès). The Guardian, 12-10-2004. [Consulta: 16 juliol 2011].
* ↑ Brook, Stephen. «Murdoch unveils Scottish print operation» (en anglès). The Guardian, 30-10-2007. [Consulta: 16 juliol 2011].
* ↑ El, Mariam. «Amanda Levete's Wapping plan approved | News» (en anglès). Architects Journal, 11-11-2009. [Consulta: 16 juliol 2011].

## Enllaços externs

* Lloc web oficial (anglès)